Lav et referat af nedenstående tekst:

Tekst:
I maj var der 15.949 fuldtidsledige i Nordjylland. Det er et fald på 977 personer på et år. Den nordjyske ledighed er på 6,0 procent og er dermed 0,1 procentpoint under landsgennemsnittet, efter at ledigheden er faldet for 19. måned i træk i Nordjylland. - Jeg mindes ikke, at Nordjylland nogensinde før har haft en lavere ledighed end niveauet på landsplan. Selv under højkonjunkturen havde vi en højere ledighed end landsgennemsnittet. Nordjylland er i fremgang, og det ses både på ledigheden og på beskæftigelsen, udtaler Karsten Simensen, regionsdirektør i Beskæftigelsesregion Nordjylland. Nordjylland har landets største fald i ledigheden med 5,8 procent fra maj 2011 til maj 2012. På landsplan faldt ledigheden med 0,1 procent. Antallet af fuldtidsbeskæftigede lønmodtagere med bopæl i Nordjylland er uændret fra marts 2011 til marts 2012. Faldet i beskæftigelsen er dermed stoppet. Antallet af arbejdspladser i de nordjyske virksomheder er samtidig steget. Det inkluderer dog også personer fra andre regioner, der arbejder i Nordjylland. Den eneste nordjyske kommune, der har haft en mindre stigning i antallet af ledige, er Jammerbugt.

Referat:
Ledigheden fortsætter med at falde i Nordjylland og er under landsgennemsnittet.